作者:張說
標題:奉和聖制爰因巡省途次舊居應制
內容:蔥鬱興王郡，殷憂啟聖圖。周成會西土，漢武幸南都。歲蔔鑾輿邁，農祠雁政敷。武威稜外域，文教靡中區。警蹕干戈捧，朝宗萬玉趨。舊藩人事革，新化國容殊。壁有真龍畫，庭餘鳴鳳梧。叢觴祝堯壽，合鼎獻湯廚。陽樂寒初變，春恩蟄更蘇。三耆頒命服，五稔複田輸。君賦大風起，人歌湛露濡。從臣觀玉葉，方願紀靈符。